Aika: 20.3.2019 klo 14.15 – 15.45

Paikka: OAJ:n toimisto, Kirkkokatu 33B

Jäsenet: Eveliina Bovellan

Joanne Jalkanen

Elizabeth Järveläinen

Henriina Manninen (poistui klo 15.15)

Erja Mielonen (saapui klo 14.40)

Varpu Voutilainen (poissa)

Kerstin Ylönen (poissa)

**§ 1 Kokouksen avaus**

Eveliina avasi kokouksen klo 14.21.

**§ 2 Esityslistan hyväksyminen kokouksen työjärjestykseksi**

Hyväksyttiin.

**§ 3 KieKu-hankkeen kouluvierailuista ja hanketapaamisista kertominen**

* Erja ja Kerstin vierailivat Helsingin Goethe-Instituutissa 29.1.2019 ja saivat mukaansa paljon materiaalia saksan kielellä rikastettuun opetukseen. Lisäksi he osallistuivat Eveliinan kanssa hanketapaamiseen Paasitornissa 30.1.2019. Päivän ohjelma: <https://www.oph.fi/kehittamishankkeet/kieltenkarkihanke/varhentaminen/taydennyskoulutus>
* Joanne, Henriina, Varpu ja Elizabeth vierailivat Kesämäen koulussa Lappeenrannassa 12.3.2019. Vierailu oli antoisa, ja sieltä tuotiin mukana mm. idea itsearviointivihosta sekä hyödyllinen lukusivusto <https://www.oxfordowl.co.uk/>. Elizabeth sai 9. lk:n yhteiskuntaoppiin vinkin kerran viikossa ilmestyvistä englanninkielisistä podcasteista YLE:n sivuilla.

**§ 4 KieKu-hankkeen tulevan toiminnan suunnittelu**

Pieniä materiaalihankintoja on mahdollista tehdä kevään aikana. Pyritään jatkamaan kahden koulunkäynninohjaajan työsuhteita syyslukukaudella 2019.

**§ 5 KieKu-hankkeen jatkorahoituksen haku**

Jatkorahoitusta haettiin 21.3. ja päätökset on luvattu OPH:sta 8.4. Uusi hankerahoitus keskittyy kansainvälisen koulupolun suunnitteluun Kuopiossa. Toisena kehittämiskohteena on Rajalan ja Hatsalan kaksikielinen opetus sekä Kalevalan koulun saksan kielellä rikastettu opetus.

**§ 6 Muut asiat**

Keskusteltiin kaksikielisen opetuksen kehittämisestä, ja todettiin että ainakin Rajalassa olisi edellytyksiä ja tahtoa lisätä opetuksen englanninkielistä osuutta.

**§ 7 Seuraava kokous**

Seuraava kokous pidetään toukokuussa, tarkempi ajankohta ilmoitetaan myöhemmin.

**§ 8 Kokouksen päättäminen**

Eveliina päätti kokouksen klo 15.45.